Moskwa (rěka)
Moskwa (rusce MockBá [mʌs'kva]) je wuchodoeuropska rěka, kotraž běži přez rusku stolicu Moskwu. Wona je 502 kilometraj dołha a lěwy přitok Oki. Jeje přitočnišćo wobjimuje 17.600 km².
Wona wužórli so w Smolenskej wysočinje a běži přez oblasći Smolensk a Moskwa kaž tež přez město Moskwa, prjedy hač so něhdźe 120 kilometrow juhowuchodnje ruskeje stolicy do Oki wuliwa. Na teritoriju města Moskwy twori rěka charakteristiske meandery. Při brjohach rěki nadeńdźe so wjele reprezentatiwnych twarjenjow kaž Krjeml a tež park Gorkeho, najsławniši park Moskwy.
Moskwa je hač do Moskwy za łódźnistwo wutwarjena a wot lěta 1937 přez 126 kilometrow dołhi kanal tež z hornim běhom Wolgi zwjazana.
tuk_Latn szl_Latn szl_Latn szl_Latn